Illium

## Idézetek/jelzők

*Illium hibája okozta Illium bukását*
Angyali társadalom,miután elvesztette a tollait
*Illium legnagyobb gyengesége,hogy túl erősen szeret*
Aodhan szava
## Megjelenés

Aranyszínű szemek, kékbe mártott fekete haj, szempillái feketék a végük világos kék, magas, izmos test, vadkék szárnyak, ezüst végekkel és szálazással díszítve,bőre aranyba hajló, markáns arc. Nyakában apró, üvegbe zárt, gyémántcsillogású toll pihen, a medál foglalata borostyán.

## Jellem

Legtöbbször közvetlen, humoros,ugyanakkor van egy sötét oldala,míg a makacsság,birtoklási vágy se áll messze tőle. Hamar felkapja a vizet, ha hozzá közeli sérti meg, velük szemben haragtartó. Jellemének éles sokrétegűsége szinte mindenben megjelenik,legyen az egy egyszerű barátság,vagy a komolyabb kapcsolatok. Aodhan jellemzése,miszerint: Illium legnagyobb gyengesége,hogy túl erősen szeret,elmond mindent,amit tudni kell. Mindenét odaadja annak,akit fontos neki, a hűsége törhetetlen, ha egyszer odaajándékozza.
Flörtölő stílusa van, szeret szemtelenkedni és szúrkálódni, még az arkangyallal is. Lenyűgözik a halandók a bennük lévő tűz miatt. A játékos, érzékeny jellem mellett, pillanatok alatt képes a harcosok jellemét felvenni. A Hetek legérzékenyebb tagja, de csak nagyon keveseknek mutatja ki a valódi érzéseit, ámbár fájdalmát anyja előtt is rejti, hogy ne okozzon aggodalmat. A végletekig hűséges Raphaelhez, mellette nőtt fel,valamilyen szinten az apjának tekinti, de a tisztelet adás jeleként Uramnak szólítja,ugyanakkor tőle elviseli az arkangyal a Rafa nevet is,amin kiskorában szólította.
Elena egyik legjobb barátja,sokkal többet enged meg vele szemben,mint szabad lenne. Ölelések,kézfogás,arcra puszi,szárny érintés. Titus a másik ark, akivel jó viszonyt ápol, tekintve, a férfi, Sharine*(Illium anyja)* Hitvese.

## Múlt

Raphael, és a Hetek akkori tagjai:Dmitri,Jason, Naasir születésétől fogva a közelében vannak,életének szerves részét töltik ki. Aodhan-nal az első pillanattól kezdve elválaszthatatlanok,ami nem kevés fejfájást okozott a Menedék felnőttjeinek,heves természetén nem sokat csitított a szikrázó barát higgadtabb jelleme. Mindig is tudta,hogy egy nap harcos akar lenni,amiért keményen,kitartóan küzdött. Habár,előtte is szeretett Raphael közelében lenni,de apja árulása után került hozzá nagyon közel,ahogy halványult Aegaeon emléke,úgy nyerte el az ifjú arkangyal a hűségét.
Új céljává vált,hogy Rafa mellett szolgáljon,ezért kétszer annyit edzett,gyakorolt,mint társai. Iskolás korában nyerte el az Első szárny elismerést,majd alig 100 éves korában,első próbálkozása után be is vették New York arkangyalának egyik rajába. Onnantól megállíthatatlanul tört előre,rajparancsnok,a Hetek tagja,majd Raphael 2.emberévé nőtte ki magát. Mindeközben heves szeretettel vette körbe édesanyját,miatta tanulta meg elzárni az érzelmeit,hogy ne törje jobban össze. Kaia megszállottja lett,ami megakadályozta,hogy észre vegye,amit mindenki látott a környezetében: A halandó nő csak kihasználta a fényét,játszott az angyallal,mindig többet követelt tőle. Elvesztette a tollait,mikor a nő elárulta az angyalok titkait,ami miatt egy évre a földre kényszerült,míg Kaia fejéből ki lett törölve minden emlék róla. Raphael eltiltotta a nőtől,de azt nem szabta meg neki,hogy messziről nyomon kövesse az életét.
A mai napig őrzi a medált,amit a nőtől kapott, hogy emlékeztesse a hibájára, amit soha nem akar újra elkövetni. Aodhan mindig is a legjobb barátja maradt,eltűnése után ő maga is elveszett egy bizonyos szinten,ami miatt sokat fogyott. Miután idő előtt megérintette a Zuhatag,kishíján a halálát okozva egy korai Felemelkedéssel,természete sötét része kiélesedett,haragja szikrázóbb,veszélyesebb lett. Nem szeret az arkangyalságra gondolni,Aegaeont éppoly hevességgel gyűlöli,mint anyját szereti. Sok nyelven beszél.

## Képességek

* Anshara *(Kómaszerű,gyógyító álom.)*
* A Káprázat egy speciális változata,ami lehetővé teszi,hogy láthatatlanná tegye azon tárgyakat,amik közel kerülnek a testéhez.
* A Hetek egyik legjobb harcosa,egymaga karcolás nélkül megfoszt 6 nála erősebb/idősebb angyalt a szárnyaitól,ha kell.
* Sharine után ő a világ leggyorsabb angyala,könnyűszerrel cikázik sűrű villámok közt is. Trükkjeit nem volt képes más angyal megtanulni.
* A röpte megbabonázza az embereket,amit Angyalsokk-nak neveznek.
* Elméje,mint a Hetek mindegyikének védett az Arkangyaluk által,egymással szintén tudnak kommunikálni.
* Koncentrálni tudja kardja segítségével az erejét:
* Érintés által megnyugtatni egy rémült elmét.
* Támadó erejével robbantani tud a kard hegyével mutatott területen.
* Képes csökkenteni a fájdalmat, vagy negszüntetni, a fájdalom típusától függően.
* Olykor világítanak az erei.
* Elég erős hozzá,hogy nem csak a végtagjait/szívét,de a fejét is újra növessze.

## Gyengeségek

* Arkangyal tűz.
* Ha darabokra tépik,és teljesen elégetik.
* A szerettein keresztül sarokba szorítható.